સામાન્ય રીતે સરસ મજાના ફોટા આવે એ હેતુથી આપણે આપણને ગમતાં આઉટફિટ પ્રવાસ પર લઈ જતાં હોઈએ છીએ, પણ જ્યારે ટુરિસ્ટ પ્લેસ પર ફરવાનું શરૃ કરીએ ત્યારે ખ્યાલ આવે કે બોસ, ભૂલ થઈ ગઈ. પ્રવાસન સ્થળને ધ્યાનમાં રાખીને આઉટફિટ અને ફૂટવેરની પસંદગી કરવી જોઈએ. જો તમે રાજસ્થાન ફરવા જવાના હો તો સ્વાભાવિક છે કે ત્યાં જુદાં-જુદાં સ્થળો જોવા માટે ચાલવાનું પણ થતું હોય છે અને સાથે ગરમીનો અનુભવ પણ થતો હોય છે. એવા સમયે જો જિન્સ પહેરીને ફરવા નીકળી પડીએ તો દાઝ્યા પર ડામ જેવો ઘાટ થતો હોય છે. જો તમે કેરળના કે વિદેશ પ્રવાસે જવાના હો અને ત્યાં ગરમીનો પ્રકોપ ઓછો હોય તો ત્યાં તમે શોટ્ર્સ, ફ્રોક, સ્કર્ટ સાથે લઈ જઈ શકો છો.